Komisjoni määrus (EMÜ) nr 893/93,

13. aprill 1993,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 697/93, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla;

on asjakohane, et järgides ühenduses jõus olevaid meetmeid, mis on seotud tekstiiltoodete kahekordse kontrolli süsteemidega ning eelneva ja tagasiulatuva ühenduse kontrolliga nimetatud toodete ühendusse importimisel, võib siduva tariifiinformatsiooni saaja vastavalt komisjoni määruse (EMÜ) nr 3796/90 [3] artiklile 6 teatava aja jooksul jätkuvalt tugineda liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta enam käesoleva määruse sätetele, kui informatsiooni saaja on sõlminud nõukogu määruse (EMÜ) nr 1715/90 [4] artikli 14 lõike 3 teise lõigu punkti a või b kohase lepingu;

käesoleva määrusega ettenähtud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Järgides ühenduses jõus olevaid meetmeid, mis on seotud tekstiiltoodete kahekordse kontrolli süsteemidega ning eelneva ja tagasiulatuva ühenduse kontrolliga nimetatud toodete ühendusse importimisel, võib siduva tariifiinformatsiooni saaja määruse (EMÜ) nr 3796/90 artikli 6 kohaselt 60 päeva jooksul alates käesoleva määrkuse jõustumiskuupäevast jätkuvalt tugineda liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta enam käesoleva määruse sätetele, kui informatsiooni saaja on sõlminud määruse (EMÜ) nr 1715/90 artikli 14 lõike 3 teise lõigu punkti a või b kohase lepingu.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 13. aprill 1993

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 76, 30.3.1993, lk 12.

[3] EÜT L 365, 28.12.1990, lk 17.

[4] EÜT L 160, 26.6.1990, lk 1.

--------------------------------------------------

LISA

Kauba kirjeldus | Klassifikatsioon CN-kood | Põhjendus |

(1) | (2) | (3) |

1.Ühevärviline fassonglõikeline pikkade varrukatega silmkoerõivas (95 % puuvilla, 5 % elastomeerset lõnga), mis on ette nähtud keha ülaosa katmiseks ja mis ulatub vöökohast veidi allapoole. Rõival on väga sügava väljalõikega V-kaelus. Kaeluse servas on tikand. Rõiva alläär ja varrukaotsad on palistatud.(Vt foto nr 514) | 61061000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6106 ja 61061000 sõnastusega. Vt ka koondnomenklatuuri selgitavaid märkusi CN-koodi 6106 kohta. Rõiva esikülje kaelaväljalõiget loetakse väga sügavaks, sest see ulatub kaenlaaukude vahele tõmmatud mõttelisest joonest allapoole. |

2.Komplekt kahest rõivaesemest, mille moodustavad: | | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XI jaotise märkusega 13, komplekti alumise osa puhul grupi 61 märkusega B, CN-koodide 6104, 610462, 61046210, 6109 ja 61091000 sõnastusega ning komplekti ülemise osa puhul harmoneeritud süsteemi selgitavate märkustega rubriigi 6109 kohta. |

a)kerge silmkoerõivas (60 % puuvilla, 40 % polüestrit), millel on kahevärvilisest triibulisest kangast pikad liibuvad varrukad ja mis on ette nähtud keha ülaosa katmiseks, ulatudes vööst allapoole. Rõival on soonikkoes ümarkaelus ning rõiva alläär ja varrukaotsad on palistatud. Rõiva allosas on umbes 6 cm pikkused küljelõhikud, kummalgi kaks ehisnööpi. Rinna kohal on kaunistav tikand (T-särk)(Vt foto nr 520 A); | 61091000 |

b)silmkoelised ühevärvilisest kangast püksid (60 % puuvilla, 40 % polüestrit), mis ulatuvad vööst pahkluudeni ja mille vöökohas on kummipael. Püksisäärte otstes on samasugused ehisnööbid nagu keha ülaosa katmiseks mõeldud rõival. (Vt foto nr 520 B) | 61046210 | Toodet ei saa klassifitseerida pidžaamaks, sest kõnealused rõivaesemed ei ole mõeldud ainult või peamiselt ööriietusena kasutamiseks. |

3.Kerge ühevärvilisest kangast silmkoerõivas (65 % polüestrit, 35 % puuvilla). See on ette nähtud keha ülaosa katmiseks, ulatudes vööst allapoole, ning sellel on lühikesed varrukad ja pingutuspaelaga kapuuts. Rõival on soonikkoes äärega ümarkaelus ning rõiva alläär ja varrukaotsad on palistatud(Vt foto nr 521). | 61143000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6114 ja 61143000 sõnastusega. Kapuutsi tõttu ei saa rõivaeset klassifitseerida CN-koodi 6109 alla kuuluvaks T-särgiks. Samuti ei saa rõivaeset klassifitseerida CN-koodi 6110 alla, sest selle allääres puudub kokkutõmbamisvahend. |

+++++ TIFF +++++

--------------------------------------------------